Document ID: 31986R3494

NEUVOSTON ASETUS (ETY) N:o 3494/86,
annettu 13 päivänä marraskuuta 1986,
tietyistä munien kaupan pitämisen vaatimuksista annetun asetuksen (ETY) N:o 2772/75 sekä siitosmunien ja siipikarjan poikasten tuotannosta ja pitämisestä kaupan annetun asetuksen (ETY) N:o 2782/75 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(1) sellaisena kuin se on viimeksi muutettuna asetuksella (ETY) N:o 1475/86 (2), ja erityisesti sen 2 artiklan 2 kohdan,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (3), sellaisena kuin se on viimeksi muutettuna asetuksella (ETY) N:o 1475/86, ja erityisesti sen 2 artiklan 2 kohdan,
ottaa huomioon komission ehdotuksen,
sekä katsoo, että
asetuksella (ETY) N:o 2772/75 (4), sellaisena kuin se on viimeksi muutettuna asetuksella (ETY) N:o 3791/85 (5), vahvistetaan tietty määrä muniin sovellettavia kaupan pitämisen vaatimuksia,
näiden vaatimusten käyttöönoton jälkeen saatu kokemus on osoittanut olevan tarpeen täsmentää tarkemmin niiden soveltamisala; hautomoissa todettujen käytäntöjen viimeaikaisen kehityksen vuoksi sekä munatuotteiden tuotannon ja kaupan pitämisen edistämiseksi olisi säädettävä erityisesti haudottujen munien jättämisestä näiden vaatimusten soveltamisalan ulkopuolelle, ja
asetuksessa (ETY) N:o 2782/75 (6), sellaisena kuin se on viimeksi muutettuna asetuksella (ETY) N:o 3791/85, annetaan siitosmunien ja siipikarjan poikasten tuotantoa ja kaupan pitämistä koskevia säännöksiä; hautomakoneesta poistettujen munien erottamiseksi asetuksen (ETY) N:o 2772/75 soveltamisalaan kuuluvista munista on tarpeen muuttaa siitosmunien tunnusmerkintää koskevia säännöksiä; lisäksi olisi säännöllisin väliajoin koottava hautomakoneesta poistettuja munia ja niiden käyttöä koskevat tiedot,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2772/75 seuraavasti:
1) Korvataan 1 artiklan 1 ja 2 kohta seuraavasti:
"1. `munilla` kuorellisia kananmunia, jotka sopivat sellaisinaan ihmisravinnoksi tai elintarviketeollisuudessa käytettäviksi, lukuun ottamatta haudottuja munia,
2. `teollisuusmunilla` muita kuin 1 kohdassa tarkoitettuja kuorellisia kananmunia, mukaan lukien haudotut munat."
2) Kumotaan 6 artiklan 2 kohta.
3) Korvataan 9 artikla seuraavasti:
"9 artikla
C-luokkaan kuuluvat munat, jotka eivät täytä A- ja B-luokkiin kuuluville munille asetettuja vaatimuksia. Ne voidaan luovuttaa ainoastaan munamassan valmistukseen tai teollisuudelle."
2 artikla
Muutetaan asetus (ETY) N:o 2782/75 seuraavasti:
1) Asetuksen 5 artiklassa:
- korvataan 1 kohta seuraavasti:
"1. Poikastuotantoon käytettävät siitosmunat merkitään yksittäin."
- kumotaan 2 kohta ja 3 ja 4 kohta muuttuvat vastaavasti 2 ja 3 kohdaksi.
2) Korvataan 7 artikla seuraavasti:
"7 artikla
Kunkin hautomon on pidettävä yhtä tai useampaa rekisteriä, johon merkitään lajeittain, luokittain (kantavanhemmuus, jalostus tai tuotanto) ja tyypeittäin (broiler, munantuotanto tai yhdistelmä):
a) haudottavaksi asettamispäivä ja haudottavaksi asetettujen siitosmunien lukumäärä sekä sen laitoksen tunnusnumero, jossa siitosmunat on tuotettu;
b) kuoriutumispäivä ja tosiasiallisesti käytettäväksi tarkoitettujen kuoriutuneiden poikasten lukumäärä;
c) hautomakoneesta poistettujen haudottujen munien lukumäärä ja ostajan henkilöllisyys."
3) Korvataan 8 artikla seuraavasti:
"8 artikla
Hautomakoneesta poistetut haudotut munat on käytettävä muihin tarkoituksiin kuin ihmisravinnoksi. Niitä voidaan käyttää teollisuusmunina asetuksen (ETY) N:o 2772/75 1 artiklan 2 kohdan mukaisesti."
4) Korvataan 9 artiklan 1 kohta seuraavasti:
"1. Kunkin hautomon on toimitettava kuukausittain jäsenvaltion toimivaltaiselle toimielimelle tiedoksi lajeittain, luokittain ja tyypeittäin haudottavaksi asetettujen siitosmunien ja tosiasiallisesti käytettäväksi tarkoitettujen kuoriutuneiden poikasten lukumäärä."
3 artikla
Tämä asetus tulee voimaan 1 päivänä tammikuuta 1987 lukuun ottamatta 2 artiklaa, joka tulee voimaan 1 päivänä heinäkuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä marraskuuta 1986.

Labels: 3
17
6